
** Јавно предузеће „Градска топлана“ д.о.о. Бијељина**

**ЈИБ: 4402021610009; ПДВ: 402021610009**

**И Н Ф О Р М А Ц И Ј А**

**о испоруци топлотне енергије за грејну сезону 2021/2022**

**Бијељина , септембар-октобар 2022.године**

Јавно предузеће „Градска топлана“ д.о.о. Бијељина

ЈП „Градска топлана“д.о.о Бијељина грејну сезону 2021/2022 започела је 13.10.2021. године и завршила 21.04.2022. године, што значи да је грејна сезона трајала 191 дана. У наведеном периоду гријано је просјечно између 59.000 м² и 60.000 м² стамбеног и пословног простора, 3.437 м² школског и простора дјечијег обданишта, као и пословног простора Полицијскe управe Бијељина (чији се утрошак топлотне енергије мјери "калориметром"). Број корисника стамбеног простора кретао се од 930 до 960 стамбених јединица и између 50 и 60 пословних јединица.

У грејној сезони 2021/2022 године, предузеће је уредно испоручило топлотну енергију корисницима својих услуга. За загријавање наведеног простора током грејне сезоне 2021/2022 године набављено је укупно 4.599,42 тона угља, у складу са проведеним поступком јавне набавке. Од укупно набављене количине, утрошено је 4.563,30 тона угља и на залихама је остало 36,12 тона. Укупна вриједност набављеног угља износи 596.933,37 КМ без ПДВ-а, што значи да је просјечна цијена набављеног угља 129,78 КМ без ПДВ-а.

У приходима од испоруке топлотне енергије за грејну сезону 2021/2022 година за период од 01.07.2021. године до 30.06.2022. године (фактурисано на бази 6. и 12. мјесеци), који износе 964.868,54 КМ, учешће утрошка угља износи 61,87% што је за друштво економски неодрживо на дугорочном плану јер за све остале расходе (плате запослених, ремонт и одржавање постројења, ПДВ, утрошак електричне енергије, горива и све остале трошкове) преостаје 38,13%, под условом 100% наплативости потраживања од испоручене топлотне енергије.

Овако неповољан проценат учешћа угља у приходима од испоруке топлотне енергије условљен је чињеницом да се цијена гријања већ дужи период није кориговала у складу са основним економским параметрима који утичу на њено формирање. Због наведеног неопходно је да се у сарадњи са локалном самоуправом (Град Бијељина) у наредном периоду предвиди неопходна новчана средства за покривање ове разлике јер је то предвиђено Законом о комуналним дјелатностима („Службени гласник Републике Српске“ бр. 124/11, члан 20) и Закона о измејнама и допунама закона о комуналним дјелатностима („Службени гласник Републике Српске“ бр. 100/17) док се не створе реални услови за самостално функционисање предузећа, али и због чињенице да тренутно није планирано повећање цијене.

2

Јавно предузеће „Градска топлана“ д.о.о. Бијељина

Примарни цјевовод ЈП „Градска топлана“ д.о.о. Бијељина стар је преко 40 година тако да му је вијек трајања истекао. Због дотрајалости мреже и ова грејна сезона била је праћена великим бројем хаварија.

Из тог разлога, урађене су значајне поправке на топловодној мрежи у слиједећим улицама:

* **дио топловода у Улици Светог Саве (топловод за Основну школу „Свети Сава“ и двије стамбене зграде)**

Саниран је квар, јер се постојећи топловод укида, ради изградње стамбеног објекта. Планирана је изградња новог топловода.

* **у Улици Душана Баранина**

У поменутој улици на том дијелу топловода у дијелу од 60 m¹ потребно је извршити замјену цијеви. Приликом изградње канализације и санирања улице топловодне цијеви су остале неизоловане и самим тим су изложене спољним утицајима због чега често долази до кварова.

* **у Улици Доситеја Обрадовића и Улици Светог Саве (топловод за солитере)**

То је дио топловода који је изграђен прије 40 година, тако да у Улици Доситеја Обрадовића и Светог Саве имамо честе кварове. Овај дио топловода користе сви солитери као и стамбене зграде у Улици Јована Јовановића Змаја и Улици Гаврила Принципа.

* **у Улици мајора Драгутина Гавриловића**

У Улици мајора Драгутина Гавриловића извршили смо измјену главног топловода Ø400 у дужини од 12 m¹. У склопу тога смо извршили и реконструкцију топловодног шахта из којег имамо развод топловодне мреже за више стамбених објеката у поменутој улици. Извршена је и поправка дијела топловода, крак за Улицу мајора Драгутина Гавриловића – сокак.

3

Јавно предузеће „Градска топлана“ д.о.о. Бијељина

* **у Улици Гаврила Принципа (топловод за солитере)**

Извршена је поправка квара у дијелу топловода испред трећег везног дијела (између III и IV солитера). Тај дио топловодне мреже је такође у лошем стању и требало би извршити

замјену у дужини од 50 m¹. С обзиром да је грејна сезона била у току, само је извршена неопходна санација поменутог квара.

* **у Улици професора Бакајлића**

У поменутој улици топловодна мрежа је у добром стању. У току грејне сезоне десио се квар, који је лоциран и поправљен.

* **у Улици Цара Уроша**

У поменутој улици имали смо квар на топловоду код моста на каналу „Дашница“. Гдје је извршена само поправка поменутог квара, јер тај дио мреже је релативно новијег датума и није потребна реконструкција.

У грејној сезони 2021/2022 због хаварије на примарном топловоду, у Улици мајора Драгутина Гавриловића, испорука топлотне енергије крајњим корисницима је обустављена на период од 30 сати. Због застоја испоруке топлотне енергије свим корисница је дата бонификација од 10% на рачуне за мјесец фебруар.

Потрудили смо се да пружимо што квалитетнију топлотну енергију нашим корисницима како би били задовољни нашом услугом.

У грејној сезони 2021/2022 уз велике напоре и правовремене интервенције запослених на одржавању постројења није било већих застоја на топловодној мрежи, а квалитет гријања је био на задовољавајућем нивоу ( без већих примједби корисника).

4

Јавно предузеће „Градска топлана“ д.о.о. Бијељина

У табели бр.1. приказане су просјечне температуре и потрошња угља за претходне грејне сезоне и за грејну сезону 2021/2022 година.

|  |  |  |
| --- | --- | --- |
| Грејна сезона | Просјечна температура (°C) | Потрошња угља у тонама (t) |
| 2009/2010 | + 4,54 | 5.326,000 |
| 2010/2011 | + 3,55 | 5.186,000 |
| 2011/2012 | + 1,54 | 5.261,000 |
| 2012/2013 | + 4,60 | 4.605,000 |
| 2013/2014 | + 4.79 | 3.804,000 |
| 2014/2015 | + 5,27 | 4.669,000 |
| 2015/2016 | +7,46 | 3.920,000 |
| 2016/2017 | +5,86 | 4.850,000 |
| 2017/2018 | +7,60 | 4.587,000 |
| 2018/2019 | +5,76 | 4.202,000 |
| 2019/2020 | +5,96 | 4.337,000 |
| 2020/2021 | +7,30 | 4.811,000 |
| 2021/2022 | +5,40 | 4.563,300 |

**Табела.1. Просјечне температуре и потрошња угља**

Из табеле је уочљиво да је потрошња угља у грејној сезони 2021/2022 била мања у односу на претходну сезону која је упоредива са овом по грејној површини и другим чиниоцима.

5

Јавно предузеће „Градска топлана“ д.о.о. Бијељина

У табели бр.2. приказане су просјечне мјесечне температуре за претходне грејне сезоне и за грејну сезону 2021/2022 као и просјек по грејним сезонама.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Грејна сезона | МЈЕСЕЦ | | | | | | | Просјек |
| X | XI | XII | I | II | III | IV |
| 2008/09 | + 11,55º | + 6,00º | +4,03º | +1,35º | +1,32º | +5,35º | +10,47º | +5,72º |
| 2009/10 | + 7,11º | + 5,83º | +2.74º | -0,70º | +0,42º | +5,42º | +11,00º | +4,54º |
| 2010/11 | + 6,23º | +7,36º | +0,90º | -1,03º | -1,50º | +4,35º | + 8,60º | +3,55º |
| 2011/12 | + 5,47º | +0,90º | +2,42º | -1,03º | -1,50º | +4,35º | + 8,60º | +1,54º |
| 2012/13 | + 8,66º | +6,59º | -0,22º | +0,94º | +1,57º | +2,10ºº | + 5,93º | +4,60º |
| 2013/14 | + 11,47◦ | +5,66◦ | -0,35◦ | +2,48◦ | +3,11◦ | +6,39◦ | +6,56◦ | +4,79◦ |
| 2014/15 | + 11,00 ◦ | +8,20◦ | +1,90◦ | -2,50◦ | +2,70◦ | +5,10◦ | +10,50◦ | +5,27◦ |
| 2015/16 | +11,02◦ | +7,50◦ | +3,20◦ | -2,00◦ | +8,10◦ | +8,20◦ | +12,20◦ | +7,46◦ |
| 2016/17 | +10,60◦ | +7,00◦ | +0,80◦ | -4,90◦ | +5,20◦ | +10,60◦ | +11,70◦ | +5,86◦ |
| 2017/18 | +12,60◦ | +7,40◦ | +4,70◦ | +4,70◦ | +1,40◦ | +5,60◦ | +16,80◦ | +7,60◦ |
| 2018/19 | +13,65◦ | +6,77◦ | +1,22◦ | -9,69◦ | +3,19◦ | +8,55◦ | +10,89◦ | +5,76◦ |
| 2019/20 | +10,19◦ | +5,80◦ | +1,70◦ | +1,34◦ | +4,80◦ | +6,19◦ | +11,70◦ | +5,96◦ |
| 2020/21 | +12,9◦ | +7,00◦ | +5,20◦ | +3,70◦ | +5,70◦ | +6,60◦ | +10,00◦ | +7,30◦ |
| 2021/22 | + 9,8◦ | +6,9◦ | +3,9◦ | +2,3◦ | +6,3◦ | +3,4◦ | +10,0◦ | +5,40◦ |

**Табела 2. Просјечне вањске температуре по мјесецима и грејним сезонама**

**Анализа стања**

ЈП „Градска топлана“ д.о.о. је предузеће које врши комуналну дјелатност од посебног јавног интереса на подручју Града Бијељина.

Важно је да се у складу са законском регулативом препознају, дефинишу и пронађу права сврсиходна рјешења за све проблеме које усложњавају пословање предузећа, а који су везани за покриће свих трошкова, који морају бити препознати од стране Оснивача и покривени да будуће пословање не би било угрожено, а испорука услуга нашим грађанима не би била доведена у питање.

Пословање топлане је специфично од самог њеног оснивања и представља терет , често за квалитет услуга али и само пословање према економским параметрима.

6

Јавно предузеће „Градска топлана“ д.о.о. Бијељина

Потрошња главног енергента на нивоу сезоне је велика у односу на капацитет котлова и распрострањеност мреже на подручју града Бијељина. Додатни проблем је и изразито стар систем гријања и губици које на њему имамо. Тек у посљедњих неколико година значајнија су улагања у реконструкцију топловодне мреже.

Посматрајући укупну проблематику предузећа потребно је цјелокупан топловодни систем модернизовати јер је опрема уграђена у топловодна постројења застарјела и потребно је њено константно надгледање како не би била прекинута испорука топлотне енергије.

Због неопходног одржавања система у сезони гријања, предузеће улаже максималне напоре, а самим тим и већу количину сировина и материјала, а све у циљу да сезона гријања буде у континуитету. У наведене трошкове убрајамо ситно потрошни материјал као и осталу робу ( цијеви, цијевни материјал, електро материјал, грађевински материјал и сл.) које трошимо због одржавања топловодне мреже као и при санацији исте због честог пуцања цијеви. Све су то ставке које представљају велику финансијско оптерећење за предузеће с обзиром на његов мали буџет.

Постојећи капацитети ( 2 котла x 3,8 МW = 7,6 МW) нису довољни и треба предузети све активности на системском и планском рјешавању даљинског гријања у граду.

Због недостатка финансијских средстава ремонт котловског постројења се свео само на неопходни дио послова и оно што нам је наложено од стране инспектора за енергетику.

По налогу инспектора за енергетику извршено је:

1. баждирање сигурносних вентила и
2. испитивање котлова, експанзионих боца и измјењивача топлоте.

Неопходне поправке и санације котловског постројења су биле:

1. прегледање и санација свих вентила у погону
2. радови на димним каналима, крпљење шупљина на истим
3. шамотирање котлова
4. замјена осовина у ложишту и роштиљки
5. санација на котловским пумпама, замјена уља и лежајева који су дотрајали (три

пумпе)

1. замјена дотрајалих лежајева на три циркулационе пумпе на примарној мрежи

(подстаница у котларници)

1. замјена лежајева на моторима и котловским пумпама
2. ремонт дихтир пумпи за примарну мрежу (два комада)
3. замјена потрошних дијелова на редукторима и моторима за погон роста

7

Јавно предузеће „Градска топлана“ д.о.о. Бијељина

1. замјена клизних лежајева и подешавање погона роста
2. поправка и замјена кофица на елеватору за подизање угља
3. саниран гумени транспортер за довоз угља уложишта
4. замјена уља у редукторима и подмазивање одшљакивача (два комада)
5. санирање коша за угаљ
6. ремонт вагона за одвоз пепела.

Што се тиче наплате потраживања од купаца, физичких и правних лица, за пружене услуге загријавања стамбеног и пословног простора он се одвија у току цијеле пословне године. Укупна наплата потраживања у току грејне сезоне износи 87% . Наравно у одређеним периодима наплата је мања, конкретно у мјесецима када не испоручујемо топлотну енергију, што утиче на одржавање и онако лоше ликвидности предузећа.

Наплата потраживања је сталан задатак и предузимају се све мјере и активности како доспјела потраживања не би застарила. У току грејне сезоне 2021/2022 поднешено је око стотину тужби и приједлога за извршење протих неуредних платиша у вриједности од близу 100.000,00 КМ.

Када узмемо у обзир све наведено, што је пратило пословање ЈП „Градска топлана“ доо Бијељина у 2021/2022, можемо констатовати да је грејна сезона завршена успјешно, с обзиром да је нашим корисницима уредно испоручена топлотна енергија. Све проблеме на које смо наилазили рјешавали смо у кратком периоду, константно водећи рачуна да топловодни систем функционише без већих осцилација и да квалитет услуга буде задовољавајући.

Поред свих проблема узрокованих старошћу система, недостатку средстава за проширење топловодне мреже и замјену дотрајале мреже, проблеме око наплате потраживања, с обзиром на велики број социјално угрожених лица и старије популације, гријање у прошлој сезони је уредно испоручено корисницима наших услуга.

8

Јавно предузеће „Градска топлана“ д.о.о. Бијељина

Управа предузећа заједно са Оснивачем, Надзорним одбором и представницима локалне самоуправе (Град Бијељина) мора предузети све активности које нуде већу енергетску ефикасност система гријања како би повећали број корисника те наставити са проширењем мреже на подручју града, која ће омогућити још квалитетније гријање, набавку нове опреме и друго.

Број: 2705/22

Датум: 03.10.2022. године

в.д. Директор-a

ЈП „Градска топлана“ д.о.о. Бијељина

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Раде Хаџи-Стевић, дипл.правник

9