**ИЗВЈЕШТАЈ**

**О РАДУ**

**ЈУ ДЈЕЧИЈИ ВРТИЋ**

**"ЧИКА ЈОВА ЗМАЈ"**

**ЗА РАДНУ 2021/22. ГОДИНУ**



Програмом рада Скупштине Града Бијељина за 2022. годину предвиђено је разматрање Извјештаја о раду ЈУ Дјечијег вртића "Чика Јова Змај" за радну 2021/22. годину, која је трајала од 01.септембра 2021. до 31. августа 2022. године.

Циљ Извјештаја је упознавање Оснивача са реализацијом Програма предшколског васпитања и образовања и функционисање Установе у току радне 2021/22. године.

Извјештај је урађен на основу Годишњег програма рада за наведени период, Програма предшколског васпитања и образовања, Радних књига, Записника Стручних актива васпитача, Стручног вијећа, Записника УО и друге документације којом Вртић располаже.

**Бијељина, август 2022. године**

1. **УВОД**

Са дјецом предшколског узраста у Семберији прве су, 1931. године, радиле мајка и кћерка Хингл. Организовани вид предшколског васпитања са полудневним боравком је почео 1951. године, у објекту поред Градског биоскопа, гдје и данас радимо, у три старије вртићке групе. Почетком 1977. године предшколци Семберије су добили још један модеран објекат у центру града, са осам радних соба.

Назив Установе се мијењао. Установа под називом Дјечији вртић "Чика Јова Змај" функционише од 24. јуна 1994. године, а по одлуци СО – е Бијељина о оснивању Вртића број 01-023-031. Од 2013. године је Јавна установа Дјечији вртић "Чика Јова Змај".

Рад Вртића заснива се на сљедећим документима:

* Одлука о оснивању Јавне установе Дјечији вртић "Чика Јова Змај" Бијељина, бр. 01-022-116/13, од 01.11.2013.године;
* Статут;
* Закон о предшколском васпитању и образовању, Закон о измјенама и допунама Закона о предшколском васпитању и образовању и подзаконска акта;
* Програм предшколског васпитања и образовања;
* Правилник о унутрашњој организацији и систематизацији;

- Колективни уговор за запослене у ЈУ Дјечији вртић «Чика Јова Змај»;

* Правилник о начину и поступку пријема дјеце у ЈУ Дјечији вртић "Чика Јова Змај";
* Правилник о заштити и здрављу на раду;
* Правилник о заштити од пожара;
* Акт о процјени ризика на радном мјесту у радној средини;
* Правилник о организацији и спровођењу пописа имовине и обавеза и усклађивања књиговодственог стања са стварним стањем;
* Правилник о рачуноводству, рачуноводственим политикама и рачуноводственим процјенама;
* Правилник о интерним контролама и интерним контролним поступцима;
* Правилник о јавним набавкама;
* Правилник о поступку директног споразума;
* Пословник о раду Стручног вијећа;
* Пословник о раду Савјета родитеља;
* Етички кодескс – стандарди понашања и комуникације;
* Правилник о канцеларијском и архивском пословању;
* Правилник о условима остваривања предшколског програма на страном језику;
* Правилник о радном времену васпитача, медицинских сестара и стручних сарадника у предшколској установи;
* Правилник о педагошким стандардима и нормативима за област предшколског васпитања и образовања;
* Правилник о врсти стручне спреме за запослене у предшколским установама;
* Правилник о поступку за оснивање и престанак рада предшколске установе;
* [Прaвилник o двojeзичкoм oствaривaњу вaспитнo-oбрaзoвнoг рaдa и рaдa нa jeзику нaциoнaлних мaњинa](http://www.vladars.net/sr-SP-Cyrl/Vlada/Ministarstva/mpk/PAO/Documents/%d0%9f%d1%80%d0%b0%d0%b2%d0%b8%d0%bb%d0%bd%d0%b8%d0%ba%20%d0%be%20%d0%b4%d0%b2%d0%be%d1%98%d0%b5%d0%b7%d0%b8%d1%87%d0%bd%d0%be%d0%bc%20%d0%be%d1%81%d1%82%d0%b2%d0%b0%d1%80%d0%b8%d0%b2%d0%b0%d1%9a%d1%83%20%d0%b2%d0%b0%d1%81%d0%bf%d0%b8%d1%82%d0%bd%d0%be-%d0%be%d0%b1%d1%80%d0%b0%d0%b7%d0%be%d0%b2%d0%bd%d0%be%d0%b3%20%d1%80%d0%b0%d0%b4%d0%b0.pdf);
* [Правилник o полагању стручнoг испита за васпитно-образовне раднике у предшколској установи;](http://www.vladars.net/sr-SP-Cyrl/Vlada/Ministarstva/mpk/PAO/Documents/%d0%9f%d1%80%d0%b0%d0%b2%d0%b8%d0%bb%d0%bd%d0%b8%d0%ba%20o%20%d0%bf%d0%be%d0%bb%d0%b0%d0%b3%d0%b0%d1%9a%d1%83%20%d1%81%d1%82%d1%80%d1%83%d1%87%d0%bdo%d0%b3%20%d0%b8%d1%81%d0%bf%d0%b8%d1%82%d0%b0%20%d1%83%20%d0%bf%d1%80%d0%b5%d0%b4%d1%88%d0%ba%d0%be%d0%bb%d1%81%d0%ba%d0%be%d1%98%20%d1%83%d1%81%d1%82%d0%b0%d0%bd%d0%be%d0%b2%d0%b8%202015.pdf)
* [Правилник о садржају и начину вођења евиденције и документације у предшколским установама](http://www.vladars.net/sr-SP-Cyrl/Vlada/Ministarstva/mpk/PAO/Documents/Pravlilnik%20o%20sadrzaju%20i%20nacinu%20vodjenja%20evidencije%20i%20dokumentacije%20u%20predskolskim%20ustanovama.pdf)
* [Правилник о програму предшколског васпитања и образовања](http://www.vladars.net/sr-SP-Cyrl/Vlada/Ministarstva/mpk/PAO/Documents/%d0%9f%d1%80%d0%b0%d0%b2%d0%b8%d0%bb%d0%bd%d0%b8%d0%ba%20%d0%be%20%d0%bf%d1%80%d0%be%d0%b3%d1%80%d0%b0%d0%bc%d1%83%20%d0%bf%d1%80%d0%b5%d0%b4%d1%88%d0%ba%d0%be%d0%bb%d1%81%d0%ba%d0%be%d0%b3%20%d0%b2%d0%b0%d1%81%d0%bf%d0%b8%d1%82%d0%b0%d1%9a%d0%b0%20%d0%b8%20%d0%be%d0%b1%d1%80%d0%b0%d0%b7%d0%be%d0%b2%d0%b0%d1%9a%d0%b0%20%28071-16%29.pdf)
* [Правилник о условима и начину остваривања исхране, његе, превентивно-здравствене и социјалне заштите дјеце у предшколској установи](http://www.vladars.net/sr-SP-Cyrl/Vlada/Ministarstva/mpk/PAO/Documents/%d0%9f%d1%80%d0%b0%d0%b2%d0%b8%d0%bb%d0%bd%d0%b8%d0%ba%20%d0%be%20%d1%83%d1%81%d0%bb%d0%be%d0%b2%d0%b8%d0%bc%d0%b0%20%d0%b8%20%d0%bd%d0%b0%d1%87%d0%b8%d0%bd%d1%83%20%d0%be%d1%81%d1%82%d0%b2%d0%b0%d1%80%d0%b8%d0%b2%d0%b0%d1%9a%d0%b0%20%d0%b8%d1%81%d1%85%d1%80%d0%b0%d0%bd%d0%b5%202016.pdf).
* Правилник о начину и условима остваривања програма за дјецу са сметњама у развоју;
* Правилник о условима и начину реализације програма за дјецу у години пред полазак у школу;
* Правилник [o пeдaгoшким стaндaрдимa и нoрмaтивимa зa oблaст прeдшкoлскoг вaспитaњa и oбрaзoвaњa](http://www.vladars.net/sr-SP-Cyrl/Vlada/Ministarstva/mpk/PAO/Documents/%d0%9f%d1%80%d0%b0%d0%b2%d0%b8%d0%bb%d0%bd%d0%b8%d0%ba%20%d0%be%20%d1%81%d1%82%d0%b0%d0%bd%d0%b4%d0%b0%d1%80%d0%b4%d0%b8%d0%bc%d0%b0%20%d0%b8%20%d0%bd%d0%be%d1%80%d0%bc%d0%b0%d1%82%d0%b8%d0%b2%d0%b8%d0%bc%d0%b0%20%d0%b7%d0%b0%20%d0%be%d0%b1%d0%bb%d0%b0%d1%81%d1%82%20%d0%bf%d1%80%d0%b5%d0%b4%d1%88%d0%ba%d0%be%d0%bb%d1%81%d0%ba%d0%be%d0%b3%20%d0%b2%d0%b0%d1%81%d0%bf%d0%b8%d1%82%d0%b0%d1%9a%d0%b0%20%d0%b8%20%d0%be%d0%b1%d1%80%d0%b0%d0%b7%d0%be%d0%b2%d0%b0%d1%9a%d0%b0.pdf);
* Правилник о вођењу евиденције о присуству радник;

1. **КАПАЦИТЕТИ УСТАНОВЕ**

**ОБЈЕКТИ**

Васпитно – образовни рад у радној 2021/22. години реализовали смо у пет објекта, три у граду и два у сеоском подручју.

1. "Мали принц" – вртић у ул. Светог Саве бр. 9;
2. "Радост" – вртић у ул. Кнеза Милоша 26;
3. "Плави чуперак", у ул. Јосифа Маринковића 13;
4. "Сунце" – вртић у оквиру Светосавског дома у Дворовима;
5. "Пачија школа" – вртић у Јањи – Ново Насеље.

Вртић "Пачија школа" у Јањи – Ново Насеље, почео је са радом 8.11.2021.године због регулисања цијене боравка.

"Мали принц", у Улици Светог Саве бр. 9, је намјенски грађен, архитектонски добро ријешен, са осам радних соба и свим пратећим простором (кухиња, вешерај, сала за приредбе и физичке активности, канцеларије стручне службе и управе).

Објекат "Радост", у Улици Кнеза Милоша бр. 26, има три радне собе, дистрибутивну кухињу и пратећи простор (помоћна кухиња, канцеларије за рачуноводство). Вртић има уређено двориште (трава, цвијеће, зеленило, обновљене справе и пјешчаници).

Објекат "Плави чуперак", у ул. Јосифа Маринковића 13, налази се у истој згради са основном школом, у насељу Лединци, у Бијељини. Намјенски је грађен, са четири радне собе, централном кухињом, двориштем. Са радом смо почели 17. септембра 2018. године, у двије васпитне групе: мјешовита јасличка и мјешовита вртићка група. У октобру 2019. године смо почели са радом у пуном капацитету, у четири васпитне групе (двије јасличке и двије вртићке).

Објекат "Сунце" у Дворовима се налази у оквиру Светосавског дома и у њему се реализују цјелодневни програм, Програм за дјецу у години пред полазак у школу, као и одређени пројекти у којима учествујемо. Вртић је намјенски урађен, са три велике радне собе, кухињом, санитарним чвором и пространим двориштем, које је опремљено реквизитима за игре на отвореном.

Објекат "Пачија школа" у Јањи - Ново Насеље је смјештен у просторије основне школе и у њему се реализује скраћени програм, са двије групе (мјешовита и старија вртићка група). Родитељи од 8.новембра 2021.године плаћају боравак дјеце у наведеном објекту. До тада је боравак био потпуно бесплатан.

У нашој установи је квалитет васпитно - образовног рада на високом нивоу, сви васпитачи су факултетски образовани, услови за боравак дјеце су одлични и у складу са свим законским прописима и нормативима, те је велика заинтересованост родитеља за упис дјеце у нашу установу. Велико је интересовање и за Програм за дјецу у години пред полазак у школу, који проводимо у сарадњи са Министарством просвјете и културе. Исто тако, сваке године учествујемо у неком од пројеката који за циљ имају повећање обухвата дјеце у сарадњи са UNICEF-ом, Министарством просвјете и културе, LEGO фондацијом, Save the Children – ом, Удружењем за промоцију образовања Рома „Отахарин“, Институтом за јавно здравство. Имајући у виду повећан број становника у нашем граду, као и подизање свијести о значају раног учења, надамо се да ће се у наредном периоду повећати капацитети за предшколско васпитање и образовање и подићи проценат обухвата дјеце институционализованим предшколским васпитањем и образовањем, како бисмо остварили циљ 2 друштвеног развоја у Стратегији Града Бијељина.

**КАДРОВИ**

По Закону о предшколском васпитању и образовању, у вртићима РС, васпитно – образовни програм реализују васпитачи са ВСС. Сви васпитачи који имају законску обавезу да се дошколују, то су и учинили прије рока наведеног у Закону. У табели је приказана глобална структура запослених у протеклој радној години.



1. **СТРУЧНО УСАВРШАВАЊЕ**

Стручно усавршавање је саставни дио Годишњег програма за сваку радну годину. Наши васпитачи и стручни сарадници су реализовали много пројеката и освојили мноштво награда. Велика нам је част што је у јануару ове године наша васпитачица Нада Божић добила Светосавску награду која се додјељује за постигнуте изузетне резултате у области васпитања и образовања дјеце и ученика и допринос квалитетнијем васпитању и образовању у Републици Српској. Два тима васпитача су презентовала радове на Научно-стручној конференцији у реализацији удружења "Бапта". Освојене су двије награде на конкурсу Министарства просвјете и културе РС за најбоље дидактичко средство, објављени су научни и стручни радови. Наш тим васпитача је номинован за "Награду за иновативне наставнике" испред организације "Step by step". Три пројекта су презентована на Првим стручним сусретима васпитача и стручних сарадника. Остварили смо сарадњу са ПУ "Радосно дјетињство" гдје смо били у посјети њиховом вртићу, и они у нашем ради размјене искустава. И даље смо, на одобравање родитеља и задовољство дјеце наставили са уређењем Фејсбук страница „Змајево гнијездо – Чика Јовини васпитачи, Бијељина“, постављањем прилагођеног и едукативног садржаја.

Овом приликом истичемо запажену сарадњу наше установе са предшколским установама и Удружењима предшколских радника из окружења.

У мјесецу августу 2022. године одржано је Савјетовање за директоре, стручне сараднике и васпитаче од стране Републичког педагошког завода.

На жалост, Колонија дјечијег пријатељства није одржана ове године, тако да се надамо да ћемо дружење са другарима и колегама из Сомбора, Шапца, Бања Луке, Вуковара, Цетиња и Штипа, наставити у јуну 2023.године.

1. **САРАДЊА СА ОКРУЖЕЊЕМ И МАНИФЕСТАЦИЈЕ**

**ПАРТНЕРСТВО СА ПОРОДИЦОМ**

Партнерство са породицом је веома важно у реализацији васпитно – образовног програма, те је у свим сегментима рада незаобилазно. Имајући у виду хуманистички модел Програма предшколског васпитања и образовања, неопходно је да родитељи буду активни учесници живљења у вртићу.

Програм партнерства са породицом одвијао се кроз:

* Обострано информисање,
* Директно учествовање родитеља у животу и раду групе и установе,
* Образовни рад са родитељима.

Узајамно информисање породице и васпитне установе обухватило је значајне информације везано за живот и рад дјеце у Установи и породици:

* + Ритам и распоред боравка дјеце у Установи;
  + Њега и здравствено стање дјеце;
  + Исхрана, учеће активности у вртићу, одмор и сл.;
  + Процес социјализације;
  + Развојни аспекти;
  + Формирање хигијенских, радних и културних навика;
  + Организовање боравка дјеце у природи;
  + Припрема породице за полазак дјеце у школу.

Образовни рад са породицом реализовао се преко:

* Индивидуалних разговора са родитељима и другим члановима породице;
* Родитељских састанака (на нивоу Установе и групе);
* Визуелних комуникација (панои и плакати);
* Заједничких излета;
* Директно учешће родитеља у животу и раду групе и Установе.

Задовољни смо учешћем родитеља у раду групе и Установе. Посебно истичемо организовање Савјета родитеља и активан рад у току године, активно учешће родитеља у организовању излета, идејна рјешења за побољшање рада Установе, као и изузетну помоћ и подршку родитеља приликом излета које смо организовали у претходној радној години (Београд, Тршић, Тавна). Такође истичемо и креативне радионице, на које се родитељи радо одазову. У плану је и завршетак десетог циклуса радионица за родитеље „Растимо заједно“, са циљем јачања њихових педагошких компетенција. Исто тако, у плану је наставак рада са ромским родитељима, у сарадњи са Удружењем за промоцију образовања Рома „Отахарин“.

**САРАДЊА СА ОСНОВНИМ ШКОЛАМА И ДРУГИМ УСТАНОВАМА**

Сарадња са основним школама заузима важно мјесто у раду наше установе, нарочито у погледу организовања Програма за дјецу у години пред полазак у школу који, кад год смо у могућности, организујемо у семберским селима.

Дјеца старијих вртићких група посјећују другаре првих разреда у ОШ „Свети Сава“, ОШ „Вук Караџић“, ОШ „Дворови“ и ОШ „Меша Селимовић“ - подручна школа у Јањи - Ново Насеље. Дјеца се упознају са простором, другарима, учитељима, што значајно доприноси стварању представе о ономе што их чека у првом разреду. На жалост, ове године нисмо могли реализовати поменуту посјету.

Са ОШ "Свети Сава" смо годинама реализовали програм продуженог боравка за дјецу прве тријаде, међутим продужени боравак у ЈУ Дјечији вртић "Чика Јова Змај" је престао са радом почев од 1.9.2021.године на основу Одлуке Управног одбора број:2319/21. Продужени боравак ће се поново успоставити од 1.9.2022.године.

Поред основних школа, остварили смо запажену сарадњу са:

* Народном библиотеком "Филип Вишњић" (радионице за мале слушаоце и читаоце);
* Музејом Семберије;
* Медијским кућама;
* ЈУ Центар за културу „Семберија“
* Удружењем пензионера;
* Домом здравља;
* Удружењем за промоцију образовања Рома „Отахарин“;
* ПУ „Радосно дјетињство“
* Осталим вртићима у граду.

**МАНИФЕСТАЦИЈЕ**

Један дио нашег рада са дјецом смо представили интерно, у простору вртића (Јесења свечаност, Свети Никола, Новогодишња представа), а дио рада представљамо родитељима и грађанству на Тргу или у сали ЈУ Центар за културу „Семберија“ (Дан Града, Дјечија недјеља, 8.март, Врбица, Еколошка недјеља). Већину планираних манифестација смо одржали што је детаљно приказано у Извјештају о реализацији годишњег програма рада за 2021/2022.године.

Велики број активности организујемо у сарадњи са Одјељењем за друштвене дјелатности Града Бијељина, (Европска седмица урбане мобилности, обиљежавање Дана Града, Дјечија недјеља, Април - мјесец чистоће).

Реализоване су активности поводом Европске седмице урбане мобилности, Дана старих лица, Дјечије недјеље, Недјеље здравог живота, Свјетског дана хране, Свјетског дана јабука, Јесење свечаности, Крсне славе вртића, Светог Николе, Нове године и Божића, Дана жена, Видовданске академије, Конференције беба, Отворене сцене.

Већину наших манифестација су испратили медији, са којима имамо одличну сарадњу. Све групе дјеце учествују у различитим манифестацијама, у складу са узрастом.

1. **БРОЈ И СТРУКТУРА ДЈЕЦЕ И ГРУПА ТОКОМ РАДНЕ 2021/22. ГОДИНЕ:**







**Напомена:**10 дјеце је узраста од 6-7 година.

Са радом у још двије групе у полудневном трајању у вртићу „Пачија школа“, Јања - Ново Насеље кренули смо 8.11.2021.године.

1. **ЗАКЉУЧАК**

На основу предочених података, да се закључити да су капацитети Установе попуњени кроз цијелу годину, тако да не можемо изаћи у сусрет свим родитељима који желе да њихова дјеца бораве у нашем вртићу. Више од 120 дјеце предшколског узраста нисмо успјели да примимо у нашу установу на Конкурсу 2022. године, те се искрено надамо да ће, у наредном периоду, бити изграђен још један вртић на подручју нашег града, чиме бисмо прошитили капацитете и повећали обухват дјеце предшколским васпитањем и образовањем, што је један од стратешких циљева Града Бијељина.

1. **УПРАВЉАЊЕ И РУКОВОЂЕЊЕ УСТАНОВОМ**

Установом управља и руководи Управни одбор који броји пет чланова, које је именовао Оснивач. Управни одбор је од септембра 2021. до августа 2022. године на којима се бавио сљедећим питањима:

* Одлука о економској цијени боравка дјеце у вртићу,
* Доношење Правилника о унутрашњој оеганизацији и систематизацији радних мјеста,
* Доношење Одлуке о редовном попису имовине и обавеза,
* Доношење Одлуке о усвајању Извјешаја о редовном годишњем попису имовине и обавеза, са стеањем на дан 31.12.2019.
* Одлука о допуни Одлуке о оснивању ЈУ Дјечији вртић „Чика Јова Змај“,
* Одлука о усвајању Плана одржавања хигијене,
* Одлука о усвајању Пословника о раду Управног одбора,
* Одлука о донишењу финансијског извјештаја за период 1.јануар – 31. децембар 2021.
* Приједлог Одлуке о начину плаћања услуга вртића за вријеме трајања ванредних мјера, условљених пандемијом Корона вируса,
* Приједлог Одлуке о начину плачања услуга вртића у мају и јуну 2021.године,
* Одлука о измјенама и допунама Одлуке о оснивању ЈУ Дјечији вртић „Чика Јова Змај“ (усклађивање са Законом о измјенама и допунама Закона о предшколском васпитању и образовању)

1. **САСТАВНИ ДИО ИЗВЈЕШТАЈА О РАДУ ВРТИЋА ЈЕ ИЗВЈЕШТАЈ О РЕАЛИЗАЦИЈИ ГОДИШЊЕГ ПРОГРАМА РАДА (васпитно – образовне активности, партнерство са породицом и друштвеном средином и сл.) У РАДНОЈ 2021/22. ГОДИНИ, КАО И ФИНАНСИЈСКИ ИЗВЈЕШТАЈ О ПОСЛОВАЊУ УСТАНОВЕ ЗА 2021. ГОДИНУ.**

**Директор**

**Славиша Вујановић**

|  |  |
| --- | --- |
| **ИЗВЈЕШТАЈ О РЕАЛИЗАЦИЈИ ГОДИШЊЕГ ПРОГРАМА РАДА ЗА 2021/2022.ГОДИНУ** | |
| **(Извјештај поднесен на сједници Стручног вијећа 23.8.2022. године)** | |
| **Реализација ГПР**   * Радна 2021/22. година је почела 1.9.2021. године, у пет објеката, са укупно 464 дјететета, распоређених у 18 група, а завршила 31.8.2022.године * 8.новембра 2021.године почели смо са радом у 2 групе у полудневном боравку у Јања-Ново Насеље. * Годишњи програм рада вртића је у потпуности сачињен и разматран је на сједници Стручног вијећа 29.9.2021.године. На сједници Управног одбора 30.9.2021. године је донијета одлука о усвајању. 4.11.2021.године Скупштина Града Бијељина је дала сагласност за реализацију. * Праћење реализације ГПР вршено је према плану на сједницама стручних органа вртића.   **Реализација цјеловитог развојног програма**   * Од почетка радне године учеће активности, планиране етапним - петнаестодневним плановима, успјешно су реализоване у свим јасличким и вртићким групама, како у цјелодневном, тако и у полудневном/играоничком програму, у складу са узрастом дјеце и њиховим индивидуалним потребама и могућностима. На основу евалуација које су, на нивоу група урађене у Радним књигама, утврђено је да су планирани исходи у великој мјери остварени, и да ће се и даље радити на остваривању исхода у свим аспектима дјечијег развоја (физичког; социо–емоционалног; интелектуалног; развоја говора, комуникације и стваралаштва).   **Реализација специјализованих програма васпитно-образовног рада**   * Према ГПР планирани специјализовани програми васпитно-образовног рада су Енглески језик за дјецу средњих и старијих вртићких група, Школица спорта и Мала школа фолклора. Реализација специјализованог програма Енглески језик за дјецу старијих вртићких група почела је 1.11.2021.године. Школица спорта почела са реализацијом програма 3.11.2021.године и програм фолклора је почео са радом 1.11.2021.године. Специјализовани програми су трајали до 1.6.2022.године.   **Реализација програма за дјецу у години пред полазак у школу**   * Програм у години пред полазак у школу спроводи се у сарадњи са Министарством просвјете и културе. Укупно пријављене дјеце је било 200 - распоређених у 9 група, 4 у објекту „Мали принц“, 2 у објекту „Плави чуперак“, 2 „Сунце“, Дворови, и 1 у Јањи „Пачија школа“. Програм је почео са реализацијом 1.3.2022.године, а завршио се 31.5.2022.   **Реализација програма рада у продуженом боравку**   * 3.8.2021.године одлуком управног одбора рад у продуженом боравку је прекинут због ограничења просторних капацитета.   **Реализација програма стручног усавршавања**   * Научно-стручна конференција међународног карактера у реализацији удружења „Бапта“ реализована је од 23-26.9.2021.год. у Теслићу. Радове су представила 2 тима васпитача (Десанка Пандиловски, Биљана Арсеновић, Добринка Пердан и Симонета Вујановић). * На семинару „Дијете, музика и покрет“ 25.9. 2021.године присуствовало је 6 васпитача из наше Установе (Данијела Новаковић,Мирна Крсмановић,Биљана Божић,Слађана Јоковић Добрила Тодић и Ведрана Ћурић) * 30.9. одржани „Пертинијеви дани“, присуствовали педагог и васпитач-координатор Симонета Вујановић. * Одржано је предавање од стране доктора из Дома Здравља за све васпитаче. * Два тима васпитача (Милош Ристић, Сања Перић, Катарина Перковић и Душанка Николић) су освојила награде на конкурсу Министарства просвјете и културе РС за најбоље дидактичко средство. * 18.10. и 18.11.2021. године објављена два оригинална научна рада у Зборнику Педагогије, Република Србија, Нови Сад, и у Зборнику Педагошког факултета, Бијељина у ауторству педагога Маје Пердан Илић * 25.11.одржан I стручни скуп на Педагошком факултету, присуствовали васпитачи:Драгица Лазић, Сандра Јовић, Душанка Николић, Милош Ристић, Десанка Јовичић, Катарина Перковић, Данијела Новаковић, Александра Цвијетиновић, Вања Зекановић, Биљана Божић, Весна Спасојевић и васпитач-координатор Симонета Вујановић * 26.11. одржан Научни скуп са међународним учешћем на Педагошком факултету, присуствовали педагог, психолог, васпитач-координатор Симонета Вујановић и васпитачице Весна Спасојевић и Вања Зекановић * 7.12. Милош Ристић, Добринка Пердан, Невена Бенцун, Ивана Драгојловић и Симонета Вујановић номиновани за „Награду за иновативне наставнике“ испред организације „Step by step“, 21.12.добили награде за иновативне наставнике у Сарајеву * 14.12.Васпитачице Десанка Пандиловски и Биљана Ристић презентовале примјер добре праксе, а васпитачи Боса Манојловић, Ведрана Ђурић, Душанка Николић и Милош Ристић присуствовали обуци у оквиру пројекту „Да, то сам ја“ у организацији Удружења „Породични круг“. * 23.12. и 28.12. директор вртића и васпитачица Десанка Пандиловски присуствовали округлом столу и конференцији „Да, то сам ја“ у организацији Удружења „Породични круг“ * 28.1.2022. Васпитачица Нада Божић добила Светосавско признање за 2020/2021.радну годину. * 5.2.2022. Психолог Сњежана Кашиковић похађала Едукацију из дјечије интегративне психотерапије. * 28.2.2022. На Педагошком факултету одржано предавање проф.др Ранка Рајовића, присуствовали васпитачи: Савка Филиповић, Десанка Пандиловски, Ивона Дамјановић, Жељана Остојић, Јагода Кикић, Добрила Тодић, Драгица Лазић, Слађана Јоковић, Тијана Недић, Сања Перић, Весна Спасојевић, Невена Бенцун, Сара Билић, Вања Зекановић и Гордана Живановић * 5.5-12.6.2022. васпитачи Десанка Пандиловски и Милош Ристић учествовали у међународном пројекту „Инспиративна средина за игру и учење“, Удружење „Растимо“,, Кумане. * 8.6.2022. посјета ПУ „Радосно дјетињство“, ради размјене искустава – директор, психолог, васпитач-координатор Симонета Вујановић, васпитачи Десанка Пандиловски, Весна Спасојевић, Сања Перић и Јелена Цвјетковић. * 9.6-12.6.2022. године, директор и васпитач-координатор Симонета Вујановић похађали семинар „Растимо уз плес“ у организацији Плесне асоцијације. * 19.6-21.6.2022. године, директор, психолог, васпитач-координатор Симонета Вујановић и васпитачи Јелена Савић, Сандра Јовић и Ивана Драгојловић учествовали на обуци за кориштење Развојних бихевиоралних скала за скрининг и праћење дјеце у предшколским утановама РС коју је спровело Удружење за унапређење образовања и подршке дјеце са и без потешкоћа у развоју – ЕДУС. * 24.6-26.6.2022. одржани Први стручни сусрети васпитача и стручних сарадника, три тима васпитача презентовали радове (Добринка Пердан и Симонета Вујановић, Десанка Пандиловски и Биљана Ристић, Јелена Цвјетковић, Ивона Дамјановић, Жељана Остојић, Маја Ђукушић и Јагода Кикић). Стручном скупу присуствовали директор, педагог, психолог, васпитачи Ведрана Ћурић, Данијела Новаковић, Сандра Јовић, Биљана Лаловић, Јелена Савић, Весна Спасојевић, Ивана Драгојловић, Милош Ристић, Вања Вулић. * 26.8-31.8.2022. одржано савјетовање за васпитаче, стручне сараднике и директоре од стране Републичког педагошког завода   **Извјештај о раду стручних органа вртића**   * Током рада у периоду од септембра 2021.године до августа 2022.године Стручни органи вртића су радили по програму. * Стручно вијеће је имало 10 сједница: 29.9.2021. године, 2.11.2021.године, 2.12.2021.године, 26.1.2022.године, 22.2.2022.године,30.3.2022. године,11.5.2022.године, 6.7.2022.године, 22.8. и 23.8.2022.године * Стручни активи су имали по 9-10 сједница.   **Извјештај о пријему дјеце на конкурсу за радну 2022/2023.годину**   * Комисија за пријем дјеце је утврдила да су на конкурс приспјеле 163 пријаве, од којих 42 нису разматране, јер су исте поднијете за годишта за која није расписан конкурс у одређеним објектима. Поводом расписаног конкурса примљено је укупно 42 дјеце.   „Мали принц“: 2019/20годиште – 2 дјеце; 2018/19.годиште – 2 дјеце; 2017/18.годиште – 2 дјеце;  „Радост“: 2016/17.годиште – 10 дјеце;  „Плави чуперак“: 2020/21.годиште – 3 дјеце; 2019/20.годиште – 1 дијете; 2017/18.годиште – 3 дјеце;  „Сунце“, Дворови: 2019/20. И 2020/21.годиште – 5 дјеце; 2017/2018 и 2018/2019 годиште – 3 дјеце; 2016/17.годиште – 1 дијете  „Пачија школа“, Јања – Ново Насеље: 2016/17.годиште – 5 дјеце; 2017/19.годиште – 6 дјеце.  **Остваривање програма рада Савјета родитеља**   * Савјет родитеља броји 38 чланова и радио је по сачињеном програму.   Током овог периода Савјет родитеља је имао 4 сједнице 13.10.2021., 13.12.2021. и 23.3.2022.године и 14.7.2022.године  Савјет родитељ је поднио иницијативу да се награде васпитачице Цвија Лакић и Добринка Пердан за труд, залагање и марљив рад са дјецом са потешкоћама у развоју.  **Рад у тимовима**   * **Опсервациони тим** је формиран 8. фебруара 2021.године и чине га педагог, психолог, дефектолог и васпитачи у чијим групама бораве дјеца са сметњама у развоју. Извјештај о раду опсревационог тима поднио је психолог вртића 26.1.2022.године. У нашој Установи током године боравило је шесторо дјеце са потешкоћама у развоју чија је дијагноза потврђена налазом првостепене комисије. Опсервацијом група и разговорима са васпитачима који воде групе пратило се шесторо дјеце са извјесним одтупањима у развоју која нису прошла процјену првостепене комисије. У јануару 2022.године су израђени и усвојени ИОП-и за укупно 8 дјеце. ИОП-и су реализовани од усвајања до краја радне године.   **Партнерство са породицом, друштвеном средином и реализација манифестација и пројеката**  **СЕПТЕМБАР 2021.ГОДИНЕ** | |
| 1.9.2021. | * Отворена нова група у објекту „Сунце“ у Дворовима |
| 2.9.2021. | * Остварена сарадња са Ресурсним центром |
| 15.9.2021. | * Договорен је наставак сарадње са Народном библиотеком „Филип Вишњић“. Сва дјеца из вртића су добила чланске карте. |
| 16-22.9.2021. | * Обиљежена „Европска седмица урбане мобилности“ |
| **ОКТОБАР 2021. ГОДИНЕ** | |
| 1.10.2021. | * „Дан старих лица“, у сали вртића уприличен дочек представника Дома пензионера. Дјеца из групе „Туфнице“ припремила су кратак програм. Директор уручио пригодан поклон. Поклон израдили дјеца из групе „Бубамаре“ |
| 4-8.10.2021. | * ДЈЕЧИЈА НЕДЈЕЉА „Заједно можемо све“ * Хуманитарна акција „Уљепшајмо нечије дјетињство“ |
| 13.10.2021. | * Послато 45 ликовних радова у редакцију „Семберских новина“ за пројекат „Дјечији свијет“ |
| 14.10.2021. | * Договорен обилазак мобилних играоница, пројекат „ЦИВИТАС“ |
| 15.10.2021. | * Посјета представника ПУППИ програма – узорковање хране и састанак са управом вртића |
| 15.10.2021. | * Реализована „Продајна изложба“ на Градском Тргу. Средње вртићке групе припремиле „Шеширијаду“, а старије вртићке групе заједнички плес. |
| 1-30.10.2021. | * Реализовани групни родитељски састанци |
| 15.10.2021. | * „Свјетски дан прања руку“ |
| 18-22.10.2021. | * НЕДЈЕЉА ЗДРАВОГ ЖИВОТА, реализоване активности по групама |
| 20.10.2021. | * Излет у Трнову, средње вртићке групе |
| 20.10.2021. | * Обиљежен „Свјетски дан јабука“ * Старије вртићке групе из објекта „Радост“ реализовале Јесењу радионицу |
| 21.10.2021. | * Излет у ЗОО врт у Београд, старије вртићке групе |
| 25.10.2021. | * Почела реализација пројекта ЦИВИТАС, 2 средње групе, вртић „Мали принц“ |
| 27.10.2021. | * Одржано предавање на тему „Пружање прве помоћи дјетету“, предавач др Славиша Митровић, сарадња са Домом здравља, Бијељина |
| **НОВЕМБАР 2021. ГОДИНЕ** | |
| 1.11.2021. | * Специјализовани програми (Енглески језик, Школица спорта и фолклор) почели са радом |
| 4.11.2021. | * У Семберским новинама изашао ликовни рад на тему „Моја породица“ дјечака Уроша Станишића из Сунца у оквиру пројекта „Дјечији свијет“ |
| 5.11.2021. | * Презентација о проблемима антициганизма испред „Отахарина“, присуствовао психолог |
| 8.11.2021. | * Почео са радом вртић „Пачија школа“, Јања-Ново Насеље са 2 групе полудневног боравка |
| 8.11.2021. | * Почела реализација пројекта „CIVITAS“, старија група, вртић „Пачија пкола“, Јања-Ново насеље |
| 9.11.2021. | * Састанак институционалне радне групе „ROMACTED II“ програма, у организацији Градске управе и „EURO-ROM“ из Тузле, присуствовао психолог |
| 12.11.2021. | * Посјета мобилне играонице у Јањи од стране проф.Алије Лапе, представника „CIVITASA“ |
| 15.11.2021. | * Посјета представника ПУПИ програма, предоцјењивање |
| 23.11-25.11.2021. | * ЈЕСЕЊА СВЕЧАНОСТ**,** реализоване приредбе и радионице са дјецом |
| 18.11.2021. | * Реализована јесења радионица у објекту „Пачија школа“ * У Семберским новинама изашли су ликовни радови на тему „Моја породица“ дјевојчица Лене Антић из Радости, Саре Лазић из Плавог Чуперка и Саре Ћеклић из Малог принца у оквиру пројекта „Дјечији свијет“ |
| 21.11.2021. | * Обиљежена крсна слава вртића Свети Архангел Михаил * Обиљежен ЈУБИЛЕЈ (90 година предшколства у Бијељини и 70 година од почетка рада првог вртића) |
| 22.11.2021. | * Методичка пракса студената четврте године Педагошког факултета |
| 26.11.2021. | * Пројекат „Мами и баки срце на дар“ |
| 30.11.2021. | * Велика акција Поште Српске „Писмо Дједа Мразу“, учествовале средње и старије групе, васпитачи и родитељи |
| **ДЕЦЕМБАР 2021. ГОДИНЕ** | |
| 1.12.2021. | * Одржан састанак у Градској управи са градоначелником око проширења капацитета Вртића. Присуствовали директор и педагог. |
| 2.12.2021. | * Новац прикупљен на продајној изложби „Уљепшајмо нечије дјетињство“ током Дјечије недјеље дониран је Радомиру Станишићу. У посјети били директор и педагог. * У Семберским новинама изашли су ликовни радови на тему „Моја породица“ дјевојчица Дуње Зекановић и Анастасије Марјановић из Радости, Милице Јовичевић из Сунца из Дворова и Вука Николића из Плавог чуперка у оквиру пројекта „Дјечији свијет“ |
| 2.12.2021. | * Почео са радом стручни сарадник – дефектолог, приправник |
| 4.12.2021. | * Одржана „Смотра малих грађана“ у Сарајеву у организацији „CIVITASA“, наступала 4 малишана из старије групе из „Пачије школе“ Јања-Ново Насеље, са васпитачицама Славицом Симеуновић и Ивана Томић |
| 6.12.2021. | * Методичка пракса студената треће године Педагошког факултета |
| 7.12.2021. | * Састанак радне групе „Заједница која брине“, испред „Отахарина“, присуствовао психолог |
| 10.12.2021. | * Узорковање хране, ПУППИ програм |
| 16.12.2021. | * У Семберским новинама изашли су ликовни радови на тему „Моја породица“ дјевојчица Луне Драгојловић из Радости, Јелене Симић из Сунца из Дворова, Лауре Јосиповић из Плавог чуперка и Саре Стевић из Малог принца у оквиру пројекта „Дјечији свијет“ |
| 17. и 20.12. 2021. | * „Свети Никола у вртићу“, традиционално обиљежен празник уз обилазак свих група и подјелу пригодних поклончића, васпитач Милош Ристић је био у улози Светог Николе |
| 27.12.2021. | * Дјеца из нашег вртића су освојила десет награда поводом учешћа у активности „Писмо Дједа Мразу“, 4 дјеце из старије групе „Туфнице“, 2 дјеце из старије групе „Пачићи“, по једно дијете из старијих група „Совице“ и „Пилићи“ и по 1 дијете из средњих група „Зебрице“ и „Вјеверице“ |
| 15-31.12.2021. | * Хуманитарна акција дјеце, родитеља и радника вртића „Подијели радост“, акција прикупљања слаткиша за угрожену дјецу |
| 24-29.12.2021. | * Обиљежена Нова година уз представу „Гдје је Дједа Мраз?“ у извођењу васпитача и психолога из нашег вртића   Представа је приказана шест пута за сву дјецу уз прославу и подјелу новогодишњих пакетића |
| **ЈАНУАР 2022. ГОДИНЕ** | |
| 5.1.2022. | * „Божићне радости“, традиционалне активности у духу православља |
| 12-13.1.2022. | * „Зимске радости“, организоване игре на снијегу у централном вртићу „Мали принц“ и у Дворовима „Сунце“ |
| 13.1.2022. | * У Семберским новинама изашао је ликовни рад на тему „Моја породица“ дјевојчице Ање Миливојевић из Малог принца у оквиру пројекта „Дјечији свијет“ |
| 27.1.2022. | * Обиљежен празник „Свети Сава“ уз пригодан амбијент у духу православља |
| 27.1.2022. | * У Семберским новинама изашао је ликовни рад на тему „Моја породица“ дјевојчице Лане Перковић из Малог принца у оквиру пројекта „Дјечији свијет“ |
| 28.1.2022. | * Васпитачица Нада Божић добила „Светосавску награду“ за радну 2020/2021.годину |
| **ФЕБРУАР 2022.ГОДИНЕ** | |
| 2.2.2022. | * Одржан састанак са дефектологом из Ресурсног центра, присуствовао психолог |
| 8.2.2022. | * Посјета представника Саобраћајне секције из Техничке школе „Михајло Пупин“, одржана презентација за три групе из вртића „Мали принц“ |
| 10.2.2022. | * У Семберским новинама изашли су ликовни радови на тему „Моја породица“ дјевојчице Николине Гајић из Плавог чуперка, Саре Симић из Радости и Гале Савић из Сунца из Дворова, у оквиру пројекта „Дјечији свијет“ |
| 11.2.2022. | * Посјета Градоначелника Бијељине Љубише Петровића, одржан пригодан програм који је припремила старија група „Туфнице“. Од Градоначелника уручени поклони дјеци |
| 16.2.2022. | * Снимање емисије „Мудрице“, БН телевизија, старије групе, објекат „Радост“, 15 дјеце |
| 24-25.2.2022. | * Одржани родитељски састанци са родитељима дјеце за Програм у години пред полазак у школу |
| 24.2.2022. | * У Семберским новинама изашли су ликовни радови на тему „Моја породица“ дјевојчице Магдалене Станишић из Сунца, Анике Ристић из Плавог чуперка и Валерије Лазаревић из Малог принца, у оквиру пројекта „Дјечији свијет“ |

|  |  |
| --- | --- |
| **МАРТ 2022.ГОДИНЕ** | |
| 1.3.2022. | * Почео са реализацијом Програм за дјецу у години пред полазак у школу у укупно 9 група. |
| 3.3.2022-8.3.2022. | * 8.МАРТ „Мами и баки срце на дар“   Реализовано осам јавних приредби за маме. Јавна приредба у Центру за културу, гдје су наступале старије групе, три у објекту „Мали принц“, двије у објекту „Плави чуперак“ и двије у објекту „Пачија школа“ |
| 8.3.2022. | * Одржан Осмомартовски вашар на ГРАДСКОМ ТРГУ, старије групе реализовале активности |
| 11.3.2022. | * Снимање емисије „Мудрице“, БН телевизија, старије групе, објекат „Радост“, 15 дјеце |
| 16.3.2022. | * Обиљежен Дан полиције РС, старије групе испратиле активност на Тргу |
| 17.3.2022. | * Радионице за дјецу старијег узраста у Библиотеци „Филип Вишњић“ |
| 18.3.2022. | * Савјетовање за волонтере и приправнике од стране педагога |
| 21.3.2022. | * Посјета стоматолога из Дома здравља у циљу побољшања оралног здравља код дјеце, старије групе из Радости и Мали принц |
| 22.3.2022. | * Обиљежен „Свјетски дан воде“, интерно по групама |
| 29.3.2021-31.3.2022. | * Одржане радионице „Припрема дјеце за упис и полазак у школу“ у 6 старијих вртићких група у реализацији педагога и психолога вртића |
| 29.3.2022. | * Ликовна изложба дјечијих радова из пројекта „Дјечији свијет“, Семберске новине |
| 30.3.2022. | * Састанак са УНИЦЕФ-ом, присуствовали директор и педагог |
| **АПРИЛ 2022.ГОДИНЕ** | |
| 2.4.2022. | * Дан аутизма, наступала старија вртићка група „Совице“ |
| 4.4.2021-8.4.2022. | * ЕКОЛОШКА НЕДЈЕЉА, реализоване активности |
| 5.4.2022. | * Посјета расаднику АГРОПЛАНУ, група „Совице“ |
| 6.4.2022. | * Сарадња са школом у уређењу дворишта у Јањи – Ново Насеље, старија група |
| 7.4.2022. | * Обиљежен СВЈЕТСКИ ДАН ЗДРАВЉА |
| 8.4.2022. | * Еколошка радионица са родитељима, група „Вјеверице“ |
| 8.4.2022. | * Дјеца средњих и старијих група узели учешће на 16.ликовном конкурсу „ПРОЉЕЋЕ 2022“ на тему „Вртић какав желим“, ПУ „Полетарац“, Оџаци. 18 радова послато на конкурс * Послато 10 радова на 30.републичко такмичење са међународним учешћем „Светосавље и наше доба“ на тему „Човек као храм“, Република Србија, учешће дјеце из старијих група |
| 16.4.2022. | * ЗАВРШНА ПРИРЕДБА „ВРБИЦА 2022“, реализована у Центру за културу Бијељина, наступале старије вртићке групе |
| 18.4 – 21.4. 2022. | * Одржане васкршње радионица са родитељима, групе „Коалице“- Плави чуперак, „Крофнице“ и „Ципелићи“ Сунце-Дворови и „Звјездице“, Мали принц |
| 15.4.2022. | * Међународна бициклистичка трка Београд-Бања Лука, учествовала средња вртићка група „Смоквице“ |
| 19.4.2022. | * Онлајн састанак са УНИЦЕФ-ом, присуствовали директор и педагог |
| 21.4.2022. | * Дан планете Земље, реализован у сарадњи са Градском управом, учествовале старије вртићке групе из Радости и Малог принца |
| 23.4.2022. | * Гостовање дјеце и васпитача из групе „Вјеверице“-Плави чуперак, на БН телевизији |
| 21.4-26.4.2022. | * ВАСКРШЊЕ АКТИВНОСТИ, обиљежене по групама |
| 25.4-29.4.2022. | * Вртић у природи – Златибор, 5 старијих група боравило 5 дана |
| 29.4.2022. | * Састанак са УНИЦЕФ-ом и представницима Града, директор и педагог |
| **МАЈ 2022.ГОДИНЕ** | |
| 5.5.2022. | * Посјета руководства ПУ „Радосно дјетињство“ нашем вртићу. Остварена сарадња и направљен акциони план активности. |
| 5.5-12.6.2022. | * Учешће у међународном пројекту „Инспиративна средина за игру и учење“, васпитачи Десанка и Милош |
| 13.5.2022. | * „Лако је брзину смањити“, манифестација на Тргу о безбједности у саобраћају, присуствовала старија група „Туфнице“ |
| 16.5 – 17.5.2022. | * Обиљежен СВЈЕТСКИ ДАН ПОРОДИЦЕ, представљени панои |
| 17.5.2022. | * Одржани „Породични тренуци“ у парку у сарадњи са Удружењем „Породични круг“ |
| 18.5.2022. | * Посјета првим разредима ОШ „Свети Сава“ и „Вук Караџић“, старије групе из Радости и Туфнице |
| 19.5.2022. | * Састанак са УНИЦЕФ-ом, присуствовао педагог |
| 19.5.2022. | * Реализована Завршна приредба програма за дјецу у години пред полазак у школу, наступило 8 група |
| 24.5.2022. | * На Мајској смотри ликовног стваралаштва дјевојчица Николина Микановић, 6 година из старије групе „Совице“ из вртића „Радост“, освојила је прву награду. Додијељена награда. |
| 24.5.2022. | * Радни састанак стручног тима за израду стандарда занимања васпитача у РПЗ Бања Лука, педагог |
| 26.5.2022. | * Посјета музеју, библиотеци и фризерском салону, групе „Ципелићи“ и „Пилићи“ из Дворова |
| 26.5-27.5.2022. | * Прослава МАЛЕ МАТУРЕ, 5 старијих група |
| 27.5.2021. | * Одржана представа „Бајка о саобраћају“, едукативни театар |
| 31.5.2022. | * Одржана радионица са родитељима, група „Корњаче“ |
| 31.5.2022. | * Посјета ОШ „Дворови“, старија група „Пилићи“ |
| 31.5-2.6.2022. | * Одржани Дани дјечије културе у Библиотеци „Филип Вишњић“, наступале три старије групе „Пачићи“, „Совице“ и „Туфнице“, група „Бубамаре“ учествовала у промоцији дјечије књиге. |
| **ЈУН 2022.ГОДИНЕ** | |
| 1.6-8.6.2022. | * Реализован пројекат „Социјализација дјеце“ у сарадњи са Фондом за дјечију заштиту. Васпитачица Славица Симеуновић боравила на мору 7 дана са 6 дјеце из наше Установе. |
| 1.6.2022. | * Обиљежен Свјетски дан дјетета, по групама, објекти „Мали принц“ и „Плави чуперак“ |
| 1.6.2022. | * Посјета парку и обиљежавању Свјетског дана дјетета у организацији „Експера апотеке“, старија група „Туфнице“ |
| 2.6.2022. | * Излет у природи у Тршић и Сунчану ријеку, средње групе |
| 2.6.2022. | * Састанак у Етно селу „Станишићи“, ПУППИ програм, присуствовао директор, педагог, васпитач-координатор Биљана Арсеновић |
| 2.6.2022. | * Посјета ветеринарској станици и пекари, група „Ципелићи“, Дворови |
| 3.6.2022. | * Одржана представа „Полицајка Цицица“ у свим објектима |
| 5.6.2022. | * „Свјетски дан заштите животне средине“, у градском парку. Манифестацију припремили „АД Комуналац“, Бијељина |
| 7.6. и 22.6.2022. | * Реализоване љетне радионице са родитељима, групе „Мачићи“ и „Слонићи“ из Плавог чуперка |
| 7.6.2022. | * Послата два рада за Научно-стручну конференцију, Бапта |
| 8.6.2022. | * Тим испред наше Установе посјетио ПУ „Радосно дјетињство“, Нови Сад |
| 9.6.2022. | * Одржан семинар „Растимо уз плес“, присуствовали директор и васпитач-координатор Симонета Вујановић |
| 10.6.2022. | * Присуство округлом столу „Ризичне групе у саобраћају-модели превенције“ у Техничкој школи, васпитач Милош Ристић |
| 19.6 – 21.6.2022. | * Одржана обука тиму испред наше Установе за кориштење Развојних бихевиоралних скала |
| 16.6.2022. | * Одржана онлајн конференција у саради са ПУ“Радосно дјетињство“, Нови Сад, презентован рад испред наше Установе, васпитачи Добринка и васпитач-координатор Симонета |
| 23.6.2022. | * Дјевојчица Уна Грубач освојила награду на ликовном конкурсу на 16.ликовном конкурсу „ПРОЉЕЋЕ 2022“ на тему „Вртић какав желим“, ПУ „Полетарац“, Оџаци. Додјели награда присуствовали родитељи и васпитачице Добринка и Цвија. |
| 24.6.2022. | * Прослава мале матуре, Јања-Ново насеље |
| 24.6-26.6.2022. | * Одржани Први стручни сусрети васпитача и стручних сарадника у Етно селу „Станишићи“, презентована 3 пројекта испред наше Установе. Наступ имала група „Бубамаре“. |
| 27.6.2022. | * Видовданска академија, сарадња са просвјетним и културним друштвом „Просвјета“. Наступала је старија група „Туфнице“. |
| 30.6.2022. | * Реализована „Конференција беба“, наступала средња група „Вјеверице“, и старије групе „Совице“ и „Пачићи“ |
| **ЈУЛ 2022.ГОДИНЕ** | |
| 8.7.2022. | * Отворена сцена у ЈУ Центар за културу, наступале двије средње групе „Смоквице“ и „Зебрице“ |
| 13.7.2022. | * Састанак са Градоначелником у вези проширења капацитета, договорен нови објекат са просторним капацитетом од 7 нових група; присуствовали директор, педагог, васпитач-координатор Милена Јовић |
| 15.7.2022. | * Састанак и договор директора са Градоначелником и Владиком око новог објекта и почетка његовог рада |
| **АВГУСТ 2022.ГОДИНЕ** | |
| 18.8.2022. | * Представници ПУППИ пројекта извршили оцјењивање у комисијском саставу др Марин Кватерник, др Весна Лазић и др Милена Тодоровић |
| 22.8.2022. | * Презентовање дидактичких играчака и материјала за рано учење од стране васпитача и избор пет представника за конкурс Министарства просвјете и културе РС |

**Приједлози за унапређење рада вртића у наредном периоду:**

* Пружати константну стручну помоћ васпитачима како би се још боље унаприједио квалитет васпитно-образовног рада;
* Наставити континуирани преглед педагошке документације и опсервацију учећих активности;
* Наставити са иницирањем стручног усавршавања васпитача и стручних сарадника;
* Пружати помоћ васпитачима и стручним сарадницима- приправницима, волонтерима;
* Посветити пажњу инклузивном раду и остваривању ИОП-а преко опсервационог тима у сарадњи са васпитачима, као и идентификацији даровите дјеце;
* Иницирати представљање пројеката на стручним активима и вијећима;
* Реализовати предавање васпитачима од стране педијатра или медицинаких радника;
* Промовисати рад вртића кроз медије;
* Иницирати отварање објекта „Невен“ у Патковачи;
* Иницирати на допуни дидактичких средстава и материјала за рано учење, као и набавку новог дјечијег намјештаја;
* Радити на проширењу капацитета, иницирати на што бржем отварању новог објекта „Ђурђевак“.

**Маја Пердан Илић, мастер педагог**